Anmodning om præjudiciel afgørelse indgivet af Tribunal du travail de Liège (Belgien) den 18. august 2021 – FU mod Agence fédérale pour l’Accueil des demandeurs d’asile (Fedasil)
(Sag C-505/21)
Processprog: fransk
Den forelæggende ret
Tribunal du travail de Liège
Parter i hovedsagen
Sagsøger: FU
Sagsøgt: Agence fédérale pour l’Accueil des demandeurs d’asile (Fedasil)
Præjudicielle spørgsmål
Skal artikel 27, stk. 3, i forordning nr. 604/2013 1 (Dublin III-forordningen), i givet fald sammenholdt med artikel 47 i Den Europæiske Unions charter om grundlæggende rettigheder, fortolkes således, at bestemmelsen er til hinder for en national lovgivning, hvorefter en anmodning om almindelig udsættelse, der er indgivet sammen med et annullationssøgsmål til prøvelse af en afgørelse om overførsel af en ansøger til en stat, der er erklæret kompetent til at behandle ansøgningen om international beskyttelse, ikke suspenderer fuldbyrdelsen af overførslen, indtil der er truffet afgørelse om denne anmodning om udsættelse?
Skal artikel 27, stk. 3, i forordning nr. 604/2013 (Dublin III-forordningen), i givet fald sammenholdt med artikel 47 i Den Europæiske Unions charter om grundlæggende rettigheder, fortolkes således, at bestemmelsen er til hinder for en national lovgivning, hvorefter et søgsmål om udsættelse af en afgørelse om overførsel af ansøgeren til en stat, der har kompetence til at træffe afgørelse om ansøgningen om international beskyttelse, kun udsætter fuldbyrdelsen af overførslen, indtil der er truffet afgørelse om den nævnte anmodning om udsættelse, såfremt der fremsættes en anmodning om udsættelse i særlige hastetilfælde, når ansøgeren er genstand for en udsendelses- eller hjemsendelsesforanstaltning med snarlig fuldbyrdelse, særligt såfremt den pågældende tilbageholdes eller er i myndighedernes varetægt, og såfremt den pågældende endnu ikke har begæret almindelig udsættelse samtidig med annullationen?
____________
1     Europa-Parlamentets og Rådets forordning (EU) nr. 604/2013 af 26.6.2013 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en ansøgning om international beskyttelse, der er indgivet af en tredjelandsstatsborger eller en statsløs i en af medlemsstaterne (EUT 2013, L 180, s. 31).